Arabi posho Ahmad
Arabi posho Ahmad (1841 — 1911) — Misr xalqining 1879 — 82 yillardagi milliy ozodlik kurashi rahbarlaridan biri. Polkovnik (1879). 1881-yil sentabrda Qohira garnizoni qoʻzgʻoloniga boshchilik qildi; natijada Misr milliy hukumati tuzildi. A. P. harbiy vazir lavozimini egalladi. 1882-yil iyul-sentabr oylarida Misrga bostirib kirgan inglizlarga qarshi urushda rahbarlik qildi. Urushda Misr magʻlubiyatga uchragach, A. P. ingliz hokimiyati tomonidan oʻlim jazosiga hukm qilindi, keyinchalik Seylon o.ga surgun qilish bilan almashtirildi. 1901-yil Mayda afv etildi va Misrga qaytib keldi.